Zagrebačka županija

**Zagrebačka županija** je hrvatska županija koja se nalazi u središnjem dijelu države, odnosno zapadno, južno i istočno od Grada Zagreba.

## Administrativna podjela i stanovništvo

Županija je podijeljena na 8 gradova i 26 općina
* Gradovi:
** Grad Dugo Selo
** Grad Ivanić Grad
** Grad Jastrebarsko
** Grad Samobor
** Grad Sveti Ivan Zelina
** Grad Velika Gorica
** Grad Vrbovec
** Grad Zaprešić
* Općine:
** Općina Bedenica
** Općina Bistra
** Općina Brckovljani
** Općina Brdovec
** Općina Dubrava
** Općina Dubravica
** Općina Farkaševac
** Općina Gradec
** Općina Jakovlje
** Općina Klinča Sela
** Općina Kloštar Ivanić
** Općina Krašić
** Općina Kravarsko
** Općina Križ
** Općina Luka
** Općina Marija Gorica
** Općina Orle
** Općina Pisarovina
** Općina Pokupsko
** Općina Preseka
** Općina Pušća
** Općina Rakovec
** Općina Rugvica
** Općina Stupnik
** Općina Sveta Nedjelja
** Općina Žumberak (sjedište u Kostanjevcu)

### Stanovništvo

Prema popisu stanovništva iz 2021. godine, je županija u cjelini imala pad broja stanovnika (sa 309 696 stanovnika u 2001., na 299.985 stanovnika u 2021. (154 757 žena i 145 228 muškarac), što je skoro 8 % ukupnog stanovništva Hrvatske, a razvijaju se naselja u blizina Zagreba. Prosječna gustoča naseljenosti je nešto veća od državnog prosjeka, najslabije su naseljeni viši gorski krajevi i naplavne nizine. Najveća su naselja su Velika Gorica sa 61 075, Samobor sa 37 435, i Zaprešić sa 24 133 stanovnika.

Etnički sastav ( 2001. ): Hrvati 96.2 %, Srbi 0.9 %, Bošnjaci 0.3 % i drugi.

U osam gradskih naselja živi 31% stanovništva županije.

## Županijska uprava

## Geografija
Županija se nalazi u središnjoj Hrvatskoj. Obrubljuje Grad Zagreb sa zapadne, južne i istočne strane pa se često naziva "zagrebačkim prstenom". Zemljopisno je dosta raznolika cjelina (Marijagoričko pobrđe i Žumberak na zapadu, nisko Turopolje i Pokuplje na jugu, nizinski krajevi na istoku). Površina županije iznosi 3078&nbsp;km².

* **Reljef i tla**
Na zapadu prevladavaju brežuljkasti i gorski krajevi, a na jugu i istoku nizine. Najviši su dijelovi **Žumberačka gora** i **Samoborsko gorje** na jugozapadu i rubni dijelovi **Medvednice** na sjeveru. Na jugu niske **Vukomeričke gorice** razdvajaju nisko Turopolje od donjeg Pokuplja. Najveće ravnice pružaju se na istoku, u porječju rijeke Lonje.

Tla su srednje kakvoće. Uz rijeke i u vlažnijim nizinama prevladavaju aluvijalna i močvarna glejna tla, na ocjeditim ravničarskim dijelovima pseudoglejna tla, a u brdskim predjelima smeđa kisela i lesivirana tla.

* **Vode**
Sava je najveća rijeka, a njezinom porječju pripadaju sve ostale rijeke u županiji (*Kupa, Lonja, Krapina, Sutla, Odra* i dr.). U jastrebarskom kraju i Pokuplju ima nekoliko ribnjaka. **Crna mlaka** dijelom je pretvorena u ribnjak, a dijelom je očuvana kao močvara i ptičji rezervat. U županiji ima nekoliko jezera koja su nastala vađenjem šljunka (pokraj Velike Gorice i Zaprešića).

* **Klima**
Umjerena kontinentalna klima s toplim ljetima i umjereno hladnim zimama, povremeno sa snježnim padalinama. Najviše padalina ima u kasno proljeće, rano ljeto i jesen, a najmanje u zimi i u rano proljeće. Nema izrazito sušnih niti vlažnih razdoblja, a godišnja količina padalina smanjuje se od zapada prema istoku.

* **Šume**
Najviše očuvanih šuma ima u gorskim krajevima i niskim i slabo naseljenim naplavinim dijelovima pokuplja. U vlažnim nizinama prevladava hrast lužnjak, na ocjeditim dijelovima i prigorjima hrast kitnjak, a u brdskim krajevima bukva, mejstimično s jelom.

## Historija

## Gospodarstvo
Industrija i trgovina daju 2/3 prihoda, slijede poljoprivreda i promet. Poljoprivreda je najrazvijenija u vrbovečkom kraju, a vinogradarstveo u zelinskom i jastrebarskom kraju. Pokraj Ivanić Grada ima ležišta nafte i zemnoga plina. U mnogim naseljima diljem županije nalaze se brojna manja industrijska poduzeća. 
## Kultura
## Znamenitosti
* **Prirodne znamenitosti**
Parkovi prirode Medvednica (rubni dijelovi i skijaške staze) i Žumberak - Samoborsko gorje (središnji i sjeveroistočni dio), specijalni rezervati Crna mlaka i Japetić, posebni botanički rezervat Cret Dubravica (stanište rosike-biljke mesožderke), orintološki rezervat Sava (Zaprešić-Samobor)

* **Kulturno - povijesne znamenitosti**
Gradska jezgra Samobora, ostaci Zelingrada i Okićgrada, primjeri turopoljskog drevnog graditeljstva ( crkva sv. Barbare u Velikoj Mlaki i dr.), dvorac i barokna crkva u Jastrebarskom, staza šest dvoraca na zaprešićkom području, među kojima su najpoznatiji Novi dvori bana Josipa Jelačića.

## Vanjske veze